Piața imobiliară crește în continuare. Clujul a depășit un nou prag psihologic în media prețurilor apartamentelor. Ce oraș a înregistrat cele mai mari scumpiri
În luna martie 2025, prețurile medii ale apartamentelor de vânzare – vechi și noi – au înregistrat o creștere de 12% comparativ cu aceeași lună a anului 2024, conform celor mai recente date studiate de o platformă de imobiliare din țară. Potrivit analizei citate, interacțiunile dintre cumpărători și vânzători au crescut cu 22% față de anul trecut (martie 2025 vs. martie 2024), dar au scăzut cu 2% comparativ cu luna anterioară (martie 2025 vs. februarie 2025).